Ne Win
<s>Ne Vin (Ne Win; 14. ili 24. maj 1911. ili 10. jul 1910 — 2. decembar 2002.) je bio dugogodišnji vojni i politički vođa Burme.</s><s>Bio je osnivač programa Burmanskog puta u socijalizam.</s>

<s>Biografija 
Tačan datum Ne Vinovog rođenja je nepoznat, zbog čega se javlja nekoliko datuma u 1911. i jedan u 1910. godini.</s><s>Međutim, drži se da je datum rođenja 1910. najverodostojniji i tačan.</s><s>Rođen je u Pongdejlu u obrazovanoj poridici iz srednje klase.</s><s>Od 1929. godine, dve je godine studirao biologiju na Rangunskom univerzitetu, nakon čega je izbačen jer je pao ispit.</s><s>Ubrzo je postao član burmanske nacionalističke organizacije Dobama Asjajone („Mi Burmanci“).</s><s>Godine 1941, postao je član socijalističke frakcije unutar organizacije.</s>

<s>Tokom Drugog svetskog rata, bio je član Burmanske armije za nezavisnost (BNA) koja se na strani Japana borila protiv britanske kolonijlane vlasti.</s><s>Do kraja rata, postao je komandant u Burmanskoj narodnoj armiji (naslednica BNA).</s><s>Kako se bližio kraj rata, BNA je pokrenula borbu protiv Japanaca, a Ne Vin je uspostavio veze sa Britancima.</s>

<s>Posle rata je učestvovao u gušenju komunističkih ustanaka po Burmi, sve do 1948. godine.</s><s>Dana 14. januara 1948. godine, Burma je dobila nezavisnost od Velike Britanije.</s><s>Dana 31. januara 1949. godine, premijer U Nu postavio je Ne Vina za vrhovnog zapovednika burmanske vojske.</s><s>Ne Vin je reorganizovao i učvrstio strukture vojske.</s><s>Godine 1958, U Nu je predao Ne Vinu funkcije premijera, kako bi vratio red u državu.</s><s>Ne Vin je nakon toga, 1960, vratio vlast U Nuu.</s>

<s>Godine 1962, Ne Vin je izvršio državni udar, svrgnuvši U Nua s vlasti.</s><s>Ne Vin je postao vođa Revolucionarnog veća i novi premijer.</s><s>Ne Vin je svoju vladavinu temljio na elementima nacionalizma, marksizma i budizma.</s><s>Ovaj program nazvao je Burmanskim putom u socijalizam.</s><s>Bio je osnivač Burmanske partije socijalističkog programa, koja je bila vladajuća partija i čiji je on bio predsednik od 4. jula 1962. do 23. jula 1988. godine.</s><s>Između 1962. i 1965, bili su usvojeni zakoni protiv veleposednika.</s><s>Godine 1965, vlada je pokrenula kampanju masovnog opismenjavanja.</s>

<s>Dana 2. marta 1974, Ne Vin je ukinuo Revolucionarno veće i promenio ime zemlje u Socijalistička Republika Burmanske Unije.</s><s>Bio je izabran za predsednika, a general Sejn Vin za premijera države.</s><s>Dana 9. septembra 1978, Ne Vin je dao ostavku na mesto predsednika, ali je i dalje ostao predsednik partije i vodeća ličnost u politici Burme do 1988. godine.</s>

<s>Studentski protesti od marta 1988, do avgusta su prerasli su u opšte demonstracije protiv Ne Vinove vlasti.</s><s>Pod pritiskom opozicije, Ne Vin je dao ostavku na mesto predsednika partije 23. jula 1988. godine.</s><s>Dana 18. septembra, vojska je pod zapovedništvom generala Sava Monga ugušila je proteste i na vlast je došla vojna hunta.</s><s>Ne Vin je u narednih deset godina uspeo da zadrži određeni uticaj unutar hunte.</s>

<s>Dana 4. marta 2002, Ne Vinov šurjak, Aje Zav Vin bezuspešno je pokušao da sruši huntu s vlasti.</s><s>Ne Vin i njegova kći su posle toga bili smešteni u kućni pritvor.</s>

<s>Ne Vin umro je u kućnom pritvoru u svojoj kući blizu Jangona, u 91. godni života.</s><s>Mjanmarski mediji nisu objavili njegovu smrt.</s><s>Njegova kći prosula je njegov pepeo po reci Hlaing.</s>

<s>Izvori</s>

<s>Literatura</s>

<s>Premijeri
Predsjednici
Biografije, Mjanmar
Biografije, Hladni rat</s>

